text: 25 edderfugles pludselige død er et mysterium
  05 marts 2014 kl. 06.33
  En stor flok edderfugle er fundet døde på stranden i Sønderborg. Ingen kender dødsårsagen, skriver Jydske Vesktysten.
  Ingen ved, om det er et uheld eller en forbrydelse, at 25 edderfugle blev fundet på stranden, flået for brystkød, ved 2-øren tirsdag. Det skriver Jydske Vestkysten.
  Ornitologisk Forening for Als og Sundeved frygter, at fuglene er blevet skudt på havet, og at gerningsmanden har taget brystkødet med sig.
  Naturstyrelsen Sønderjylland tror dog, at fuglene er druknet.
  - Edderfugle svømmer langs bunden efter muslinger. De kan være blevet fanget af et fiskegarn og druknet, hvorefter fiskeren har valgt ikke at lade det gode brystkød gå til spilde, siger vildtkonsulent Klaus Sloth til Jydske Vestkysten.
  Edderfuglen er en stor, kraftig andefugl. Der findes ca. 25.000 ynglende par i Danmark.
  Læs Jydske Vestkystens artikel her
  